ผมมีไรกับแฟนเมื่อเดือนก่อนครั้งแรกแต่หลั่งข้างในด้วยความกลัวท้องเลยซื้อยาคุมฉุกเฉินมาให้แฟนกินแล้วประจำเดือนก็มาครับแต่มาเยอะมากแล้วก็คุยับแฟนเรื่องป้องกันเลยซื้อยาคุมแบบแผงมากินหลังจากประจำเดือนหมดได้2-3วันครับแล้วกินไปได้สัก5-6วัน ก็มีไรกับแฟนอีกครั้งแต่หลั่งข้างนอกครับแล้วแฟนก็กินยาคุมฉุกเฉินอีกครับภายในไม่ถึงเดือนกินไป2กล่องแล้ว พอกินยาคุมฉุกเฉินเสร็จก็กินยาคุมแบบแผงต่อครับทั้งที่ประจำเดือนยังไม่มา อยากทราบว่ามีโอกาสป้องกันการตั้งท้องมากน้อยเท่าไหร่แล้วร่างกายแฟนผมจะมีผลข้างเคียงไรมั้ยครับ
สวัสดีค่ะ สำหรับยาคุมฉุกเฉินหากได้ทานหลังจากที่มีเพศสัมพันธ์ไปแล้วไม่เกิน 12 ชั่วโมง ยาจะช่วยป้องกันการตั้งครรภ์ได้มากกว่า 95%ส่วนยาคุมกำเนิดโดยทั่วไปควรทานในวันแรกที่ประจำเดือนมาหรือไม่เกิน 5 วันนับตั้งแต่มีประจำเดือนมา ยาคุมจึงจะสามารถออกฤทธิ์ในการป้องกันการตั้งครรภ์ได้ทันที แต่หากทานเมื่อเลย 5 วันหลังจากที่ประจำเดือนมาไปแล้ว ยาคุมจะยังไม่สามารถออกฤทธิ์ในการป้องกันได้ทันที ต้องทานไปอย่างน้อย 7 วันก่อน ดังนั้นหากแฟน ได้ทานไปเพียง 5-6 วันและมีเพศสัมพันธ์ จึงมีโอกาสที่จะตั้งครรภ์ได้ แต่เนื่องจากได้ใช้วิธีการหลั่งนอกและทานยาคุมฉุกเฉินร่วมไปด้วย โอกาสที่จะตั้งครรภ์จึงน้อยมากแม้จะได้ทานยาคุมฉุกเฉินไป สามารถทานยาคุมกำเนิดต่อไปได้ เพียงแต่อาจเกิดผลข้างเคียงเพิ่มขึ้นได้ เช่น คลื่นไส้ อาเจียน เวียนหัว ปวดหัว เจ็บเต้านม หรืออาจมีเลือดออกจากช่องคลอดกะปริดกะปรอยได้แนะนำว่าหากเพิ่งเริ่มต้นทานยาคุมกำเนิด ควรใช้ถุงยางอนามัยร่วมไปด้วย เพื่อเพิ่มประสิทธิภาพการคุมกำเนิด และไม่แนะนำให้ใช้ยาคุมฉุกเฉินอีก